
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 227
                                                           din 19 decembrie 2019
privind încetarea unui contract de închiriere

Consiliul Local al Municipiului Sighişoara, întrunit în ședință ordinară,

                 

Luând act de proiectul de hotărâre, înregistrat cu nr. 33.749/03.12.2019 şi la Consiliul Local Sighișoara cu nr. 35.078/12.12.2019, de referatul de aprobare, înregistrat cu nr. 33.752/03.12.2019, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere cererea înregistrată la Municipiul Sighişoara cu nr. 32.252/18.11.2019, formulată de domnul Mihăilă Nicolae Dan, cu referire la încetarea contractului de închiriere nr. 895/2007, așa cum a fost modificat și completat prin actele adiționale nr. 1/2011 și nr. 2/2016, având ca obiect terenul cu destinația de fâneață, în suprafață de 500 mp., situat în Municipiul Sighișoara, cartier Angofa f.nr., motivat de faptul că titularul contractului de închiriere, Mihăilă Nicolae, tatăl acestuia, a decedat, iar petentul nu dorește preluarea contractului de închiriere amintit;
Având în vedere clauzele din contractul de închiriere nr. 895/2007, așa cum a fost modificat și completat prin actele adiționale nr. 1/2011 și nr. 2/2016;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările şi completările ulterioare;
Având în vedere Raportul de specialitate al Direcției Administrarea Patrimoniului, înregistrat cu nr. 33.750/03.12.2019, prin care se propune încetarea contractului de închiriere nr. 895/2007, așa cum a fost modificat și completat prin actele adiționale nr. 1/2011 și nr. 2/2016, încheiat cu numitul Mihăilă Nicolae;
   Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (1), alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,
H O T Ă R Ă Ş T E:
Art. 1. Se aprobă încetarea contractului de închiriere nr. 895/2007, așa cum a fost modificat și completat prin actele adiționale nr. 1/2011 și nr. 2/2016, încheiat cu numitul Mihăilă Nicolae, având ca obiect terenul cu destinația de fâneață, în suprafață de 500 mp., situat în Municipiul Sighișoara, cartier Angofa f.nr., motivat de faptul că numitul Mihăilă Nicolae, chiriaș al terenului a decedat, iar fiul său, domnul Mihăilă Nicolae Dan nu dorește preluarea contractului amintit.
Art. 2. Prezenta hotărâre se va comunica domnului Mihăilă Nicolae Dan, cu domiciliul în Municipiul Sighişoara............................................

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Buzogany Erzsebet        
                                Contrasemnează pentru legalitate
                         SECRETARUL GENERAL al municipiului,

              Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Arhitectul Șef;

  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic;

  1 ex. domnul Mihăilă Nicolae Dan.

13 ex.

B.A. 

